Ego Jocerannus Grossus notum facio universis præsentes litteras inspecturis, quod ego laudo et concedo ecclesiæ Cluniacensis abbati et conventui Cluniacensi, absque ulla contradicione, elemosinam quam dominus Guichardus de Calvomonte dedit eis apud Perciacum et alibi, si est de meo casamento. Quod ut ratum et stabile permaneat, ego dictus Jocerannus, in testimonium veritatis, præsentes litteras sigilli mei munimine roboravi. Actum anno gratiæ M. CC. XXV.